Dominik Simon

Dominik Simon (s. 8. elokuuta 1994 Praha, Tšekki) on tšekkiläinen jääkiekkoilija. Simon on pelipaikaltaan vasen laitahyökkääjä, mutta hän osaa pelata myös keskellä.

Ura
Seuraura
Simon on HC Sparta Prahan kasvatti. Hän oli kaudella 2009–2010 seuran C-nuorten paras pistemies ja maalintekijä tehoilla 25+22=47 ja Simon jakoi myös Spartan sisäisen tehotilaston voiton Jan Košťálekin kanssa tehoilla +30. Kaudella 2012–2013 hän oli Extraliga juniorůn kevään 2013 pudotuspeleissä seitsemällä osumallaan sarjan toiseksi paras maalintekijä edellään vain HC Vítkovicen Erik Němec. Simon debytoi samalla kaudella myös miesten peleissä. Hän pelasi Sparta Prahan Extraliga-joukkueessa 18 runkosarjaottelua tehopistein 1+1=2. Suurimman osan kaudestaan Simon pelasi kuitenkin sarjatasoa alempana 1. česká hokejová ligan HC Litoměřicessä, jonka sisäisen tehotilaston voiton hän jakoi Jan Rudovskýn kanssa lukemalla +11.

QMJHL-joukkue Rimouski Océanic varasi Simonin 48. pelaajana CHL:n varaustilaisuudessa 2013, mutta hän ei kuitenkaan koskaan siirtynyt CHL:ään. Hän jatkoi kaudella 2013–2014 pelejään HC Sparta Prahassa, jossa ensimmäinen täysi kausi toi 46 runkosarjaottelussa tehot 7+4=11 sekä kymmenessä playoff-ottelussa tehot 1+1=2. Kaudeksi 2014–2015 Simon siirtyi kolmivuotisella sopimuksella HC Škoda Plzeňin riveihin. Hän teki läpimurtonsa Extraligassa ja oli joukkueen toiseksi paras maalintekijä ja kolmanneksi paras pistemies tehoilla 18+12=30.

Pittsburgh Penguins varasi Simonin viidennellä kierroksella 137. pelaajana NHL:n varaustilaisuudessa 2015. Samana kesänä myös Lokomotiv Jaroslavl varasi hänet koko KHL:n varaustilaisuuden neljäntenä pelaajana. Simon teki jo saman kesänä heinäkuussa kolmivuotisen tulokassopimuksen Penguinsin kanssa. Hän aloitti kauden 2015–2016 AHL-joukkue Wilkes-Barre/Scranton Penguinsin vahvuudessa. Simon pelasi joukkueessa suurimman osan kaudestaan. Hänen tulokaskautensa AHL:ssä toi 68 runkosarjaottelussa tehot 25+23=48 ja seitsemässä playoff-ottelussa tehot 1+1=2. Simon oli runkosarjassa joukkueensa paras maalintekijä ja neljänneksi paras pistemies. Hän kauden aikana myös AHL:n tähdistöottelussa. Simon teki NHL-debyyttinsä Pittsburgh Penguinsissa 13. maaliskuuta 2016 vieraissa New York Rangersia vastaan. Hän sai ottelussa jääaikaa 7.55 minuuttia ja keräsi yhden syöttöpisteen Matt Cullenin tekemään Penguinsin 3–5-voittoon päättyneen ottelun ratkaisumaaliin. Simon pelasi kauden aikana kolme NHL-ottelua.

Kaudella  Simon vakiinnutti paikkansa Pittsburghin kokoonpanossa ja hänet sijoitettiin toiseen ketjuun Jevgeni Malkinin rinnalle.

Lokakuussa 2020 Penguins ei antanut Simonille qualifying offeria, joten hänestä tuli vapaa pelaaja. Vapaana pelaajana Simon teki Calgary Flamesin kanssa yksivuotisen ja 700 000 dollarin arvoisen sopimuksen. https://www.nhl.com/news/dominik-simon-signs-one-year-deal-with-calgary/c-319503810?tid=281072352

Heinäkuussa 2021 Simon teki vapaana agenttina Penguinsin kanssa yksivuotisen sopimuksen. https://www.nhl.com/penguins/news/penguins-sign-forward-dominik-simon-to-a-one-year-contract/c-325842532

Maaliskuussa 2022 Penguins kauppasi Simonin, Zach Aston-Reesen ja toisen kierroksen varausvuoron Anaheim Ducksiin vaihdossa Rickard Rakelliin.https://www.tsn.ca/rickard-rakell-trade-pittsburgh-penguins-anaheim-ducks-1.1774427

Maajoukkueura
Simon edusti Tšekkiä MM-kilpailuissa vuonna 2015, jolloin hän jakoi joukkueensa sisäisen tehotilaston voiton Ondřej Němecin kanssa lukemalla +5. Yhteensä Simon on pelannut 23 A-maaottelua tehopistein 5+6=11. Hän teki A-maajoukkuedebyyttinsä 8. marraskuuta 2014 Karjala-turnauksen toisessa ottelussa Helsingin Hartwall Arenalla Ruotsia vastaan.Czech Republic – Sweden (Line Up)  Simonin ensimmäinen A-maajoukkuemaali syntyi Channel One Cupissa 20. joulukuuta 2014 Sotšissa Suomea vastaan.

Simon pelasi myös alle 20-vuotiaiden MM-kilpailuissa vuonna 2014, jolloin hän toimi Tšekin varakapteenina. Simon jakoi joukkueen sisäisen maalipörssin voiton Martin Procházkan ja Michal Plutnarin kanssa kahdella osumallaan ja oli Procházkan jälkeen Tšekin toiseksi paras pistemies. Hänet valittiin turnauksen Yhdysvaltoja vastaan pelatun avausottelun päätteeksi Tšekin ottelun parhaaksi pelaajaksi.

Simon pelasi myös alle 18-vuotiaiden MM-kilpailuissa vuonna 2012, jolloin hän jakoi Tšekin sisäisen piste-, maali- ja syöttöpörssin voiton Jakub Vránan kanssa tehoilla 4+4=8. Simon jakoi myös joukkueen sisäisen tehotilaston voiton Stathis Soumelidisin kanssa lukemalla +2. Hänet valittiin Tšekin yhdeksi kolmesta parhaasta pelaajasta. Simon valittiin myös Latviaa vastaan pelatun karsintasarjan ottelun päätteeksi joukkueensa ottelun parhaaksi pelaajaksi.

Simon pelasi myös alle 18-vuotiaiden Ivan Hlinkan muistoturnauksessa vuonna 2011. Hän edusti samana vuonna myös Tšekin alle 17-vuotiaiden maajoukkuetta Euroopan nuorten olympiafestivaaleissa sekä alle 19-vuotiaiden maajoukkuetta World Junior A Challengessa. Yhteensä Simon on pelannut 29 nuorten ja 30 poikien maaottelua.

Tilastot
 2011–2012  HC Sparta Praha  Tšekki U20  34  11  10  21  2  –  –  –  –  –  U18  6  4  4  8  4 2012–2013  HC Litoměřice  Tšekki I  25  9  10  19  24  –  –  –  –  –   HC Sparta Praha  Tšekki U20  11  9  8  17  2  7  7  0  7  2   HC Sparta Praha  ČEL  18  1  1  2  0  –  –  –  –  – 2013–2014  HC Litomerice  Tšekki I  3  0  1  1  12  –  –  –  –  –  JMM  5  2  2  4  2   HC Sparta Praha  ČEL  46  7  4  11  4  10  1  1  2  6 2014–2015  HC Plzeň  ČEL  52  18  12  30  20  4  1  2  3  4  MM  10  1  5  6  2 2015–2016  Wilkes-Barre/Scranton Penguins  AHL  68  25  23  48  36  7  1  1  2  2   Pittsburgh Penguins  NHL  3  0  1  1  0  –  –  –  –  – 2016–2017  Wilkes-Barre/Scranton Penguins  AHL  70  15  31  46  18  5  0  3  3  0   Pittsburgh Penguins  NHL  2  0  1  1  0  –  –  –  –  – 2017–2018  Pittsburgh Penguins  NHL  33  4  8  12  16  8  0  3  3  4   Wilkes-Barre/Scranton Penguins  AHL  21  4  13  17  14  –  –  –  –  – 2018–2019  Pittsburgh Penguins  NHL  71  8  20  28  18  4  0  1  1  0  MM  10  4  8  12  2 2019–2020  Pittsburgh Penguins  NHL  64  7  15  22  12  –  –  –  –  – 2020–2021  Calgary Flames  NHL  11  0  0  0  0  –  –  –  –  –   Stockton Heat  AHL  1  0  0  0  0  –  –  –  –  – 2021–2022  Pittsburgh Penguins  NHL  55  3  6  9  28  –  –  –  –  –  MM  2  0  0  0  0   Anaheim Ducks  NHL  17  0  4  4  6  –  –  –  –  – 2022–2023  HC Sparta Praha  ČEL  22  2  1  3  4  –  –  –  –  – 2023–2024  HC České Budějovice  ČEL  39  5  12  17  14  8  0  1  1  2 7 kautta  yhteensä  NHL  256  22  55  77  80  12  0  4  4  4 5 kautta  yhteensä  ČEL  177  33  30  63  42  22  2  4  6  12 4 kautta  yhteensä  AHL  160  44  67  111  68  12  1  4  5  2

Lähteet

Viitteet

Luokka:Tšekkiläiset jääkiekkoilijat
Luokka:Pittsburgh Penguinsin varaamat pelaajat
Luokka:Vuonna 1994 syntyneet
Luokka:Elävät henkilöt